
Определение №212/19.05.2023 по ч. нак. д. №404/2023 на ВКС, НК, I н.о., докладвано от съдия Татяна Грозданова
 


	
	О П Р Е Д Е Л Е Н И Е	
		
	№ 212	
		
	гр.София, 19 май 2023 година	
		
	В ИМЕТО НА НАРОДА	
		
	ВЪРХОВНИЯТ КАСАЦИОНЕН СЪД НА РЕПУБЛИКА БЪЛГАРИЯ, първо наказателно отделение, в закрито съдебно заседание на деветнадесети май две хиляди двадесет и трета година, в състав:	
		
	 ПРЕДСЕДАТЕЛ: ХРИСТИНА МИХОВА	
		
	 ЧЛЕНОВЕ: ДЕНИЦА ВЪЛКОВА 	
		
	 ТАТЯНА ГРОЗДАНОВА	
		
	при секретаря 	
		
	и след становище на прокурора от ВКП Тома Комов, като изслуша докладваното от съдия Грозданова наказателно частно дело № 404/2023 година, за да се произнесе, взе предвид следното:	
		
	 Производството пред ВКС е образувано по реда на чл. 43, т. 3 от НПК за промяна на местната подсъдност на а. н.д.№ 548/2023 година по описа на Районен съд – Благоевград. 	
		
	Постъпило е писмено становище на прокурор от Върховната касационна прокуратура, според което делото следва да се разгледа от друг, еднакъв по степен съд.	
		
	 Върховният касационен съд, първо наказателно отделение, като обсъди материалите по делото, намира, че са налице условията на чл. 43, т. 3 от НПК за промяна на местната подсъдност на образуваното пред РС – Благоевград административно наказателно производство по следните съображения: 	
		
	 Производството по а. н.д. № 548/2023 година е образувано въз основа на жалба на управителя на СБАЛО „С. М.“ – [населено място] – д-р Т. В. В., срещу наказателно постановление № 11-01-745/10.03.2023 година на Директора на АДФИ, с което на основание чл. 32, ал. 1, т. 1, вр. чл. 35, ал. 1 ЗДФИ му е наложено административно наказание.	
		
	Всички съдии от Районен съд – гр. Благоевград са се отвели от разглеждане на делото на основание чл. 31, ал. 1, вр. чл. 29, ал. 2 НПК, мотивирайки се с това, че съпругата на жалбоподателя е прокурор от Окръжна прокуратура – Благоевград, с която съдиите-докладчици имали служебни и колегиални отношения.	
		
	С определение № 273/02.05.2023 година на председателя на РС – Благоевград производството по а. н.д. № 548/2023 година е прекратено и делото е изпратено на ВКС. 	
		
	 Изложеното обуславя наличието на хипотезата на чл. 43, т. 3 от НПК и налага определянето на друг, еднакъв по степен и от друг съдебен район съд, който да разгледа делото. Това следва да бъде РС Дупница, който е най-близко разположения териториално равен по степен съд на РС Благоевград и не биха се създали големи трудности за призоваването и явяването на страните по делото предвид наличната инфраструктура и транспортни връзки между двата града. 	
		
	 По изложените съображения и на основание чл. 43, т. 3 от НПК, Върховният касационен съд, първо наказателно отделение 	
		
	ОПРЕДЕЛИ: 	
		
	ИЗПРАЩА прекратеното а. н.д. № 548/2023 година по описа на Районен съд – Благоевград за разглеждане и решаване от Районен съд – Дупница. 	
		
	Определението е окончателно и не подлежи на обжалване. 	
		
	 Препис от настоящото определение да се изпрати на Районен съд – Благоевград за сведение. 	
		
	 ПРЕДСЕДАТЕЛ:	
		
	 1.	

